Source: https://cbsoft.sk/index.php/bezpecnostny-audit/bezpecnostny-audit-v-zmysle-zakona-c-275-2006-z-z-o-informacnych-systemoch-verejnej-spravy-a-vynosu-mf-c-55-2014
Timestamp: 2019-12-07 09:30:13+00:00
Document Index: 5654852

Matched Legal Cases: ['§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 37', '§ 38', '§ 39', '§ 40', '§ 41', '§ 42', '§ 43', '§ 44']

Ponúkame vypracovanie bezpečnostného auditu v zmysle zákona č. 275/2006 Z.z. o informačných systémoch verejnej správy a opatrenia MF č. 55/2014 Z.z.
Predmetom bezpečnostného auditu je overiť stav bezpečnosti informačného systému verejnej správy a systému riadenia ochrany informácií.
Prečo bezpečnostný audit?
Povinnosť raz ročne spracovať audit informačnej bezpečnosti určuje zákon č. 275/2006 Z.z. o informačných systémoch verejnej správy a výnosu Ministerstva financií o štandardoch pre informačné systémy verejnej správy MF č. 55/2014.
Rozsah bezpečnostného auditu, preverované oblasti v zmysle výnosu Ministerstva financií (výnos MF č. 55/2014):
§ 29 Riadenie informačnej bezpečnosti,
§ 30 Personálna bezpečnosť,
§ 31 Manažment rizík pre oblasť informačnej bezpečnosti,
§ 32 Kontrolný mechanizmus riadenia informačnej bezpečnosti,
§ 33 Ochrana proti škodlivému kódu,
§ 34 Sieťová bezpečnosť,
§ 35 Fyzická bezpečnosť a bezpečnosť prostredia,
§ 36 Aktualizácia softvéru,
§ 37 Monitorovanie a manažment bezpečnostných incidentov,
§ 38 Periodické hodnotenie zraniteľnosti,
§ 39 Zálohovanie,
§ 40 Fyzické ukladanie záloh,
§ 41 Riadenie prístupu,
§ 42 Aktualizácia informačno-komunikačných technológií,
§ 43 Účasť tretej strany,
§ 44 Federácia identít.
Spôsob vykonania auditu
Metóda interview, pozorovanie, revízia dokumentácie, walk-through testy (praktické overenie účinnosti opatrení ich vykonaním).
Správa o audite
Popisuje cieľ auditu, predmet, rozsah, spôsob vykonania a konečné zistenia:
sumárny prehľad preskúmaných oblastí podľa uvedeného rozsahu,
počet zistení na každú skúmanú oblasť,
stručný opis všetkých zistení o nesúlade s požadovanými opatreniami,
nesúlad uvedený v troch úrovniach (od najvyššej po najnižšiu, teda vážnejšie veci skôr): 3. systémová nezhoda, 2. nezhoda, 1.odporúčanie,
každé zistenie s návrhom možností a termínu jeho vyriešenia,
prehlásenie auditovaného subjektu,
osvedčenie o vykonaní bezpečnostného auditu týkajúce sa bezpečnosti sietí a služieb podniku.
Zaslať žiadosť o cenovú ponuku
Naša spoločnosť aktívne pracuje v obore informačných technológií
Skúsenosti, znalosti a aktívna činnosť v oblasti informačných technológií nám umožňujú kvalifikovane vypracovať bezpečnostnú analýzu a projekt IT systémov.
Súlad výstupov s vnútropodnikovými smernicami a procesmi
Preskúmanie existujúcej dokumentácie (anglický jazyk) a prispôsobenie našich výstupov existujúcim smerniciam a zavedeným procesom.
Konzultačná činnosť v prípade kontroly zo strany Úradu na ochranu osobných údajov
Máme skúsenosti s konzultačnou činnosťou v prípade kontrolnej činnosti.
Ochranná lehota 6 mesiacov v prípade legislatívnych zmien (na zmeny upozorňujeme listom).
Stabilita spoločnosti
Kontinuita činnosti: naša spoločnosť pracuje v obore už viacej ako 14 rokov.
Za kvalifikované vypracovanie bezpečnostného projektu je zodpovedný
Ing. Daniel Bednárik, vzdelanie: UTB Zlín, Fakulta Aplikované Informatiky, odbor: Inženýrska informatika, Bezpečnostní technologie.
Medzinárodne akceptovaný a akreditovaný certifikát CISM organizácie ISACA
Certifikát CISM (Certified Information Security Manager) je určený pre skúsených manažérov informačnej bezpečnosti a je navrhnutý tak, aby poskytoval výkonnému manažmentu istotu, že jeho držitelia majú požadované znalosti a schopnosti na vykonávanie efektívneho manažmentu bezpečnosti.
Zoznam držiteľov certifikátov Isaca Slovensko (www odkaz).
Certifikát medzinárodne akreditovaného školenia IRCA, ISO 27001
Ing. Daniel Bednárik úspešne absolvoval medzinárodne akreditované školenie pre ISO 27001 pre externý audítor/hlavný audítor. Akreditáciu zastrešuje IRCA (Medzinárodný register certifikovaných audítorov). Číslo certifikátu IRCA: 27416.
Kvalifikovaný nezávislý audítor
Úrad pre reguláciu elektronických komunikácií a poštových služieb Slovenskej republiky vydal všeobecné usmernenie k auditom informačnej bezpečnosti v ktorom definoval požiadavky na audítorov (na ich odbornú spôsobilosť). Naša spoločnosť CBsoft, s.r.o. je zverejnená v zozname kvalifikovaných nezávislých audítorov na vykonanie bezpečnostného auditu u podniku poskytujúcemu verejné elektronické komunikačné služby. Zoznam je zverejnený na internetovej stránke úradu.
Poistenie zodpovednosti za škodu spôsobenú pri poskytovaní služieb v oblasti bezpečnosti informačných technológií v rozsahu plnenia: 100 000 EUR, (Colonnade Insurance S.A.).